Baner Gogledd Corea

Baner Gogledd Corea yw baner genedlaethol Gogledd Corea (Gweriniaeth Pobl Ddemocrataidd Corea). Fe'i mabwysiadwyd ar 10 Gorffennaf 1948, deufis cyn datgan Gweriniaeth Pobl Ddemocrataidd Corea.https://www.britannica.com/topic/flag-of-North-Korea  Tra bod baner De Corea yn barhad o faner genedlaethol Corea a fabwysiadwyd yn 1882, mae baner Gogledd Corea yn un newydd. Gelwir hi yn Ramhongsaek Konghwagukgi (Corëeg: 람홍색공화국기; yn llythrennol "baner lliw glas a choch y weriniaeth")

Hanes
bawd|dde|236px|4ydd bolyn baner uchaf y byd - 160 m – yn chwifio baner 270 kg (595 lb) Gogledd Corea dros Kijŏng-dong
Mabwysiadwyd y faner gan weriniaeth unbenaethol gomiwnyddol Gogledd Corea yn 1948. Tan hynny, roedd baner De Corea yn cael ei defnyddio yng Ngogledd Corea hefyd.. Rhanwyd y wlad yn ddwy wedi Rhyfel Corea waedlyd rhwng lluoedd y Gogledd Comiwnyddol a gefnogwyd gan yr Undeb Sofietaidd a Tsieina Gomiwnyddol yn erbyn lluoedd cyfalafol a democrataidd a arweiniwyd gan Unol Daleithiau America.

Roedd comiwnyddion Corea o blaid cadw'r faner genedlaethol draddodiadol ond teimlad yr Uwch Gadfridog, Nikolai Georgiyevich Lebedev (Rwsia) oedd bod y Taegukgi oedd yn cynnwys syniadaeth ac athroniaeth Tsieineaidd yn rhy debyg i ofergoeledd Canol Oesol. Yn dilyn pwysau o du Mosgo cytunodd y Coreaid ac Is-lywydd y Cynulliad Comiwnyddol, yr ieithydd ac ymladdwr annibyniaeth, Kim Tu-bong, fabwysiadu baner newydd dderbyniol i gomiwnyddion Rwsia. Dyluniwyd y faner newydd gan y Rwsiaid, er na wyddir pwy oedd y dylunydd ei hun. Roedd y faner newydd mor ddi-fflach a generig gomiwnyddol â baneri gweriniaethau trefedigaethol oedd yn rhan o'r Undeb Sofietaidd megis baneri Sofietaidd Estonia neu Belarws. Nes ei fabwysiadu'n ffurfiol yn 1948 daliai comiwnyddion Corea i arddel y Taegukgi draddodiadol.https://www.dailynk.com/english/kim-tu-bong-and-the-flag-of-great/North Korea: A Guide to Economic and Political Developments By Ian Jeffries

Datgelwyd y faner newydd, ynghyd â chyfansoddiad drafft y wladwriaeth gomiwnyddol ar 1 Mai 1948.https://books.google.co.uk/books?id=h9FFVgu-Ff0C&pg=PA439&redir_esc=y#v=onepage&q&f=false Ar 10 Gorffennaf 1948 cymeradwywyd y faner gan Gynulliad dros-dro Pobl Gogledd Corea. Ysgriennodd Kim Tu-bong bapur yn esbonio pam y bu iddynt newid y faner, er gwaethaf ei gefnogaeth ef i'r un draddodiadol a dymuniadau eraill hefyd. Yn 1957 gwaredwyd ar Kim Tu-bong gan Kim arall, Kim Il-sung a dynodd gyfeiriadaeth i'r Taegukgi allan o unrhyw destun a ystumiodd ffotograffau er mwyn dyrchafu ei hun fel tad y genedl. Mae cyfeiriadau cyfredol yng Ngogledd Corea yn nodi mai Kim Il-sung ei hun ddyluniodd y faner. Ni wyddir beth oedd ffawd Kim Tu-bong.

Symbolaeth
250px|dde|Cymesuredd y faner
Mae baner Gogledd Corea yn dilyn confensiwn ac aestheteg sawl baner gwlad gomiwnyddol oedd yn bodoli yng nghanol yr 20g gan ddilyn nifer o nodweddion Baner yr Undeb Sofietaidd.

 Mae'r seren goch, sy'n symbol cyffredinol o gomiwnyddiaeth, yn parhau i gael ei defnyddio er, ers mabwysiadu'r faner, mae athroniaeth Juxism-Leninism wedi'i disodli gan yr ideoleg Juche fel yr unig athrawiaeth sy'n arwain y wladwriaeth, gan gyfeirio at gomiwnyddiaeth wedi bod yn raddol wedi'i dynnu o gyfansoddiad a dogfennau cyfreithiol Gogledd Corea.http://leonidpetrov.wordpress.com/2009/10/12/dprk-has-quietly-amended-its-constitution/ Fodd bynnag, er gwaethaf dileu'r cyfeiriadau hyn, mae Gogledd Korea yn parhau i fod yn wlad gomiwnyddol Stalinaidd gydag economi wedi'i chynllunio. Am y rheswm hwn mae'r seren goch yn cael ei chadw.
 Mae'r band coch yn mynegi'r traddodiadau chwyldroadol.
 Mae'r ddau fand glas yn cynrychioli sofraniaeth, heddwch a chyfeillgarwch.
 Mae bandiau gwyn yn symbol o burdeb.

Yn ôl Cymdeithas Cyfeillgarwch Corea, mae'r seren goch yn symbol o draddodiadau chwyldroadol, mae'r streipen goch yn cynrychioli gwladgarwch a phenderfyniad pobl Corea. Mae'r streipiau gwyn yn symbol o'r genedl unedig a'i diwylliant. Mae'r bandiau glas yn cynrychioli undod, cymdeithasu ac yn olaf help i'r ddwy ochr.

 Oriel 

 Gweler hefyd 
 Baner Uno Corea

Dolenni
 https://www.fotw.info/flags/kp.html Baner Gogledd Corea ar 'Flags of the World'
 http://www.ahnstkd.com/korean.htm 

Cyfeiriadau

Gogledd Corea
Categori:Gogledd Corea
Categori:Corea